Richard Akinwande Savage

Richard Akinwande Savage (ọdọ 1874 tefu ọdọ 1935) che ach'ikpala-ogwu lile, ak'ọtakada inabali kpai arule uja-ibe efewo Lagos ọjọ igbele.

 Uchanẹ ọdọ nwu 
Richard Akinwande Savage ku ma bi efu ọdọ 1874, ch'ọma any'aja ọmẹmẹlẹ ki ch'ọma ki kwefu ọlọpu Lagos akw'ọra unyi Egba kpai Sierra Leone Creole. I lo t'unyi ukọchẹ University of Edinburgh ugbo ki ch'ukọchẹ ogwu, i ch'ukọlọ yi Afro-West Indian Society, i ñọche 1899–1900 Hand Book kpai i manyi ẹnẹ ki ñ'ọtakada The Student che. I lo ti Pan-African conference efu London efu ochu ebie efu ọdọ 1900. Onwu chẹnẹ dudu otitala ku ma chi dago nwu colonial medical service ki che arone Colonial Surgeon, ọgba taki ọla ki Joseph Chamberlain efu ọdọ 1902  kakini iko ki bọ t'ọgba-i abo ku ma neke ch'ukọlọ ọma le chi abo Europe. Savage ch'ukọlọ ọdọ wewe efu Cape Coast efu Gold Coast (Ghana etitọ) uña ach'igbala ogwu abo gọmẹti manyi ẹnẹ  ka.

 Ukọlọ uja-ibe 
Savage chẹnọ utọgba ka efu People's Union, ku ma chanẹ efu ọdọ 1908 ẹnẹ ki chanẹ nwu chi John K. Randle ( ọdọ 1855 tefu ọdọ 1928). Abo ki bọ chi Orisadipe Obasa (1863–1940), Kitoye Ajasa (ọdọ 1866 tefu ọdọ 1937) manyi Adeyemo Alakija (ọdọ 1884 tefu ọdọ 1952). Ama abo ujọ People's Union che nẹ uchẹka ki adu eju go ẹnwu ki amonẹ aka, ijẹnwu ki amonẹ ku ma n'ibe uñyọgba ki wa, ẹnẹ ka chi  Ernest Ikoli ( ọdọ 1893 tefu ọdọ 1960), ak'ọtakada inabali kpai ẹnẹ ka ki defu abo ku ma du Nigerian Youth Movement ny'anẹ.

Ujọ People's Union, ma rida taki chanẹ eche agwunyi Nigerian National Democratic Party (NNDP), ki chanẹ ọdọ 1922 ẹnẹ ki chanẹ nwu chi Herbert Macaulay. Ujọ People's Union kpalu efu ọdọ 1928 anubi ki Randle kwu.

Ọdọ 1914, Savage dẹ efu abo ku ma chanẹ National Council of British West Africa (NCBWA). NCBWA nẹ am'ẹnẹ uma ku ma kpatuka ru anẹ  West Africa.  

Savage chẹnẹ ka ki ách'ukolu efu Gold Coast Leader. Ad'iko ọdọ 1915, i mu dabi t'efewo Lagos, ugbo ki chanẹ ukọlọ ugwu eche, manyi i dọmọ ak'ọtakada inabali ogbegbele unyi nwu. Anubi lẹ i chanẹ Nigerian Spectator ( ọdọ 1923 tefu ọdọ 1930) manyi Akibooni Press. Iñọ du  Lagos Committee of the NCBWA dago. 

Ọlayi nwu umaja
Efu ọdọ 1899, Richard Akiwande Savage nẹ ọya nwu Maggie Bowie,  onobule Scottish, i la bi ọma meji ku ma ñọ ch'ẹnẹ ki ach'ukọlọ ogwu gẹ ku ma dọ ma : Major Richard Gabriel Akinwande Savage kpai Dr Agnes Yewande Savage.

 Ukwu 
Richard Akinwande Savage kwu efu ọdọ 1935.

 References 

 Sources